Tabexsist
Ruḥeɣ ɣer Yires iwakken ad xerfeɣ. Bdiɣ setteɣ tibexsisin, tamuɣli-w tejbed-itt yiwet n tbexsist tezyen ugar tiyaḍ. Ttmuquleɣ-tt, teɛǧeb-iyi aṭas, ur tuhwan ara ad tt-ččeɣ. Snecleɣ-tt, wehmeɣ deg-s, tuɣal d tazeggaɣt. warǧin walaɣ tabexsist tazeggaɣt am ta. Wehmeɣ ugar imi tt-ssawḍeɣ ɣer yimi-w, tebda tettsuɣu :
-Rǧu !ɛni ur iyi-d-aɛqileḍ ara ! Nekk d tamdakelt-ik !
-Acimi terriḍ iman-im d tabexsist ?
-Acku ẓriɣ tḥemmleḍ tibexsisin, yerna teẓriḍ tt-setḥiɣ, ma yella ur xdimeɣ ara akka, amek ara yid-ṭṭfeḍ s ifassen-ik, amek ara rrseɣ ɣef tcenfirin-ik ?
-I lukan i kem-ččiɣ, amek ara teḍru yid-m ?
-Bɣiɣ lukan iyi-teččiḍ, ad ruḥeɣ srid ɣer wul-ik, ad ẓẓuɣ dinna taneqlet iwakken ad tt-waliḍ acḥal aɛzizeḍ ɣur-i, acḥal i k-ḥemmleɣ.
Sghur Hemmar Bussaed
kab_Latn kab_Latn kab_Latn kab_Latn kab_Latn kab_Latn kab_Latn kab_Latn